|  |  |  |  |  |  |
| --- | --- | --- | --- | --- | --- |
| **Analiza**  **impactului de reglementare** | | | | | |
| **Titlul analizei impactului** (poate conţine titlul propunerii de act normativ): | Analiza impactului de reglementare (AIR) efectuată asupra proiectului hotărârii cu privire la modificarea Regulamentului privind organizarea pieței vitivinicole, aprobat prin Hotărârea Guvernului nr. 356/2015 | | | | |
| **Data:** |  | | | | |
| **Autoritatea administraţiei publice (autor):** | Ministerul Agriculturii și Industriei Alimentare | | | | |
| **Subdiviziunea:** | Serviciul politici în sectorul vitivinicol și al băuturilor alcoolice | | | | |
| **Persoana responsabilă și datele de contact:** | Elena Negrei  [elena.negrei@maia.gov.md](mailto:elena.negrei@maia.gov.md)  tel. 022 204 533 | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) Determinați clar şi concis problema şi/sau problemele care urmează să fie soluţionate | | | | |  |
| Impedimente în procesul de producere, certificare și comercializare a vinurilor peliculare. | | | | | |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate | | | | |  |
| Sectorul vitivinicol constituie unul din ramurile strategice ale economiei naţionale a Republicii Moldova şi pentru asigurarea unei dezvoltări dinamice şi echilibrate a acestuia, domeniul respectiv necesită a fi reglementat de un cadru normativ eficient și ușor aplicabil.  Măsurile aplicabile sectorului vinicol ar trebui să contribuie la atingerea unui nivel înalt de protecție a consumatorilor, la prevenirea practicilor care pot induce în eroare, la obținerea transparenței pieței și a concurenței loiale.  Azi, vinurile de struguri sunt reglementate prin Hotărârea Guvernului nr. 356/2015 cu privire la aprobarea Regulamentului privind organizarea pieței vitivinicole și prin Hotărârea Guvernului nr. 741/2017 pentru aprobarea Regulamentului privind definirea, descrierea, prezentarea și etichetarea produselor vitivinicole aromatizate, ce au ca materie primă de bază – strugurii sau mustul de struguri.  Totodată, pe piața Republicii Moldovei, există și alte tipuri de vinuri, cum ar fi vinurile peliculare, care, la moment, se produc, însă față de aceste vinuri nu sunt stabilite cerințe, ele fiind catalogate drept vinuri licoroase. Totuși, unele caracteristici ale acestor vinuri diferă de vinurile licoroase, ceea ce creează neclarități și impedimente producătorului.  Vinurile peliculare fabricate în Republica Moldova se bucură de rezultate deosebite, fiind apreciate în cadrul concursurilor naționale și internaționale, cu medalii de Aur, Argint, Grand-Prix, cât și diferite titluri.  În adresa Ministerului, în repetate rânduri au parvenit solicitări de a include aceste produse în Hotărârea Guvernului nr. 356/2015, ce va evita blocarea producerii și comercializării vinurilor respective.  Laboratoarele de testare și certificare a produselor, în special I.P. „Laboratorul central de testare a băuturilor alcoolice/nealcoolice și a produselor conservate”, de asemenea, a comunicat că, vinurile peliculare, nefiind reglementate, în procesul de certificare, acestea sunt catalogate la categoria vinurilor licoroase, luând în considerație specificul acestor vinuri, însă e un proces destul de anevoios care lasă loc de interpretări.  Stabilirea unor cerințe obligatorii pentru toate tipurile de vin va reduce riscul achiziționării unor produse de slabă calitate, inclusiv excluderea neclarităților în procesul de producere. | | | | | |
| c) Expuneți clar cauzele care au dus la apariţia problemei | | | | |  |
| Ministerul Agriculturii și Industriei Alimentare, în repetate rânduri, începând cu anul 2020, a recepționat solicitări de revizuire a Hotărârii Guvernului nr. 356/2015, pentru a include vinurile peliculare, cu stabilirea cerințelor esențiale față de acestea  Necesitatea reglementării produsului respectiv reiese din impedimentele care apar atât în procesul de producere, cât și comercializare, deoarece vinurile peliculare nefiind reglementate, sunt produse și certificate în baza cerințelor pentru vinurile licoroase. De menționat că, chiar dacă ambele vinuri sunt vinuri speciale, caracteristicile acestor vinuri totuși sunt diferite.  Informăm că, vinurile peliculare produse în Republica Moldova sunt similare vinurilor Jerez (Sherry/Xerex) din Spania.  Considerăm imperativ reglementarea acestor vinuri, ce va oferi producătorilor un cadru normativ clar, pentru a nu întâlni dificultăți în procesul de fabricare și comercializare a produselor, siguranță la exportul acestora, cât și protejarea produselor autohtone în raport cu cele de import.  Doar prin stabilirea unor cerințe clare față de vinurile respective, se va exclude riscul apariției unor situații confuze, iar procesul de fabricare și comercializare va decurge fără impedimente. Astfel, consumatorilor li se va oferi o garanție privind siguranța produselor achiziționate.  De asemenea, atâta timp cât nu există niște cerințe bine stabilite, instituțiilor statului le vine greu să intervină în redresarea unor situații de risc asupra consumatorului sau pentru protejarea producătorilor și produselor autohtone.  Totodată, în procesul de producere și circulație a producției alcoolice este important de a respecta trasabilitatea, prin care se oferă posibilitatea de a proteja consumatorul oferindu-i produse sigure și calitative.  Cu părere de rău nu toți agenții economici își îndeplinesc activitatea cu bună credință, de aceea, numai prin stabilirea expresă a unor cerințe, se poate disciplina la conformarea cu rigorile care se impun, iar odată cu asta, egalarea tuturor pe plan legal. | | | | | |
| d) Descrieți cum a evoluat problema şi cum va evolua fără o intervenție | | | | |  |
| La aprobarea Regulamentului privind organizarea pieței vitivinicole (Hotărârea Guvernului nr. 356/2015), vinurile peliculare nu au fost reglementate, iar odată cu aceasta au început să apară diferite neclarități atât în procesul de fabricare, cât și în procesul de certificare și comercializare.  Astfel, aceste vinuri, fiind niște vinuri speciale, așa cum sunt și vinurile licoroase, au fost catalogate ca fiind vinuri licoroase și, pe întreg lanțul de activitate, acestea, ca și azi, au fost atribuite acestei categorii. Totuși, având în vedere faptul că, vinurile peliculare au un specific aparte, diferențiind atât organoleptic, cât și fizico-chimic (concentrația în masă admisibilă a zaharurilor, concentrația în masă admisibilă a dioxidului de sulf etc.), au apărut diferite impedimente, ceea ce deseori blochează desfășurarea corectă a activității de producere.  Reieșind din rezultatele remarcabile ale acestor vinuri la diferite concursuri naționale și internaționale, intervenția statului de a exclude impedimentele depistate la fabricarea, certificarea și comercializarea acestor vinuri este prioritară. Fără o implicare a statului, se pot aduce prejudicii în activitatea producătorului, iar organele competente puse în dificultate în momentul demonstrării conformității acestora. | | | | | |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului | | | | |  |
| Vinurile de struguri sunt reglementate prin Hotărârea Guvernului nr. 356/2015 cu privire la aprobarea Regulamentului privind organizarea pieței vitivinicole, ajustat la cerințele UE, ce stabilește reguli generale privind organizarea pieţei vitivinicole, normele privind potenţialul de producţie, cerinţele specifice privind obţinerea produselor vitivinicole, etapele de organizare a fabricării şi comercializării produselor vitivinicole cu denumire de origine protejată (în continuare – DOP) şi cu indicaţie geografică protejată (în continuare – IGP), modul de elaborare şi omologare a caietului de sarcini, normele specifice privind producerea produselor vitivinicole ecologice, procedeele tehnologice autorizate şi restricţiile în enologie, cerinţele faţă de etichetare şi de trasabilitatea producţiei vitivinicole, precum şi procedurile de evaluare a conformităţii produselor vitivinicole.  Totuși, vinurile peliculare nu au fost incluse în acest Regulament, ceea ce a creat unele impedimente în procesul de producere, certificare și comercializare a acestor vinuri.  Chiar dacă aceste vinuri sunt catalogate drept vinuri licoroase, caracteristicile și tehnologia lor specifice diferă, ceea ce creează diferite impedimente pe parcursul întregului proces.  Examinând caracteristicile vinurilor licoroase în raport cu caracteristicile vinurilor peliculare, în Hotărârea Guvernului nr. 356/2015 au fost depistate unele date neclare vizavi de unii indici fizico-chimici aferenți vinurilor licoroase și chiar față de cerințele privind etichetarea acestor vinuri.  Completarea cadrului normativ cu această categorie de produs va reduce riscul fabricării unor produse nesigure, în urma cărora are de pătimit consumatorul, iar producătorii vor fi obligați să respecte același act normativ, ceea ce va reduce riscul creării concurenței neloiale.  De asemenea, prin înlăturarea greșelilor aferente vinurilor licoroase, se va crea condiții clare de desfășurare a unei activități corecte și transparente. | | | | | |
| **2. Stabilirea obiectivelor** | | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | | |  |
| * Asigurarea condițiilor de fabricare și comercializare a vinurilor peliculare. * Asigurarea trasabilității producției fabricate și comercializate. * Garantarea autenticităţii şi calităţii înalte a produselor. | | | | | |
| **3. Identificarea opţiunilor** | | | | | |
| a) Expuneți succint opțiunea „a nu face nimic”, care presupune lipsa de intervenție | | | | |  |
| Considerăm că, în cazul în care nu vor fi întreprinse măsuri de excludere a problemei identificate, vor exista aceleași impedimente, iar consumatorul nu va fi protejat și asigurat cu produse conforme.  Această opțiune este, de fapt, situația descrisă în pct. 1 „Definirea problemei”. | | | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate | | | | |  |
| Proiectul propus are ca scop reglementarea vinurilor peliculare, prin completarea Regulamentului privind organizarea pieței vitivinicole, aprobat prin Hotărârea Guvernului nr. 356/2015, cu cerințe specifice vinurilor respective.  Reglementarea categoriei respective de produs va permite plasarea pe piață a produselor sigure, cu garantarea autenticității și calității înalte a acestora.  De asemenea, prin proiectul dat se propune corectarea unor prevederi specifice vinurilor licoroase, legate de concentrația în masă a zahărului, concentrația în masă a dioxidului de sulf, cât și cerințe aferente etichetării.  Prin proiectul propus, vom putea crea condiții de protecție a consumatorului, cât și de desfășurare a activității producătorilor de vinuri peliculare și vinuri licoroase. | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |  |
| - | | | | | |
| **4. Analiza impacturilor opţiunilor** | | | | | |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |  |
| Efectele negative ale stării actuale sunt:   * Neclarități în procesul de producere, comercializare și evaluare a conformității produselor. * Prezența pe piață a produselor care nu pot fi evaluate calitativ. * Riscul pentru consumatori de a achiziționa produse neconforme.   Lăsarea lucrurilor așa cum sunt, nu va face decât să mențină problema identificată în continuare.  Efectele pozitive ale stării actuale nu au fost identificate. | | | | | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| Pentru opțiunea propusă/recomandată, au fost identificate următoarele impacturi:  **Economic**  *competitivitatea afacerilor:*   * competitivitatea vinurilor peliculare.   *concurența pe piață:*   * promovarea produselor calitative; * admiterea pe piață a produselor conforme și sigure.   *alegerea, calitatea și prețurile pentru consumatori:*   * siguranța consumatorului privind achiziționarea unui produs sigur/inofensiv.   **Social**  *condițiile și organizarea muncii*   * prin stabilirea procedurilor clare de fabricare, certificare și comercializare a produselor, se vor crea condiții de respectare a trasabilității procesului de fabricare care vor contribui la buna desfășurare a activității.   *modul sănătos de viață al populației*   * stabilirea unor cerințe obligatorii de respectare, inclusiv procesul de evaluare a acestora, va contribui la ridicarea calității produselor, oferind consumatorilor produse sigure și conforme; * consumatorii vor fi bine informați și protejați; * posibilitatea neacceptării pe piață a produselor neconforme.   **De mediu**  - | | | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| - | | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |  |
| Riscuri privind eșecul intervenției nu au fost identificate. | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sânt propuse măsuri de diminuare a acestor impacturi | | | | |  |
| Pentru aplicarea prevederilor propuse, producătorii nu vor fi nevoiți să facă investiții suplimentare, deoarece ei deja produc aceste produse, doar că acestea nu respectă anumite norme.  În același timp, într-un proces de producere, investiții pot apărea în orice moment, dacă producătorul tinde spre o performanță sau fabricarea unui produs nou.  De obicei, pentru certificarea unui lot de produs, producătorul achită cca 2500 lei.  Instituția care oferă servicii de certificare în domeniu este I.P. „Laboratorul central de testare a băuturilor alcoolice/nealcoolice și a produselor conservate”.  Atenționăm că, astăzi, toți producătorii de producție alcoolică se conformează acestei proceduri și o susțin în raport cu prezentarea unei declarații pe propria răspundere. Cea din urmă nu este preferată în rândul agenților economici, deoarece declarația pe propria răspundere tot se bazează pe unele rapoarte, indici etc. Și dacă agentul economic nu dispune de posibilitatea de a demonstra aceste informații, nu poate să-și asume această răspundere, cu atât mai mult că magazinele, la luarea produselor spre comercializare, solicită certificatul de conformitate. | | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |  |
| Având în vedere că, opțiunea recomandată nu va impune costuri pentru aplicare, ci din contra va crea condiții pentru o desfășurare corectă a activității, considerăm necesar de a promova intenția propusă prin posibilitatea promovării actului normativ ce va reglementa vinurile peliculare. | | | | | |
| **5. Implementarea şi monitorizarea** | | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sânt necesare | | | | |  |
| Implementarea proiectului hotărârii cu privire la modificarea Regulamentului privind organizarea pieței vitivinicole, aprobat prin Hotărârea Guvernului nr. 356/2015 va iniția odată cu intrarea în vigoare a acestuia, răsfrângându-se asupra tuturor agenților economici producători de aceste vinuri, inclusiv a importatorilor, obligați să respecte cerințele impuse de actul respectiv.  Pentru implementarea acestui proiect nu vor fi necesare resurse financiare și nici schimbări instituționale, așa cum aceste produse deja se fabrică, ci doar respectarea cerințelor esențiale de fabricare și comercializare.  Responsabil de implementarea proiectului este Ministerul Agriculturii și Industriei Alimentare.  Odată cu aprobarea proiectului, Ministerul va publica un comunicat pe pagina web a Ministerului, cât și va aduce la cunoștința agenților economici interesați informație despre actul aprobat.  Actul normativ va fi publicat în Monitorul Oficial al Republicii Moldova, atât în limba română, cât și tradus în limba rusă. | | | | | |
| b) Indicați clar indicatorii de performanță în baza cărora se va efectua monitorizarea | | | | |  |
| Prin monitorizare se va controla sau se va ține sub control plasarea pe piață a produselor în conformitate cu prevederile actului normativ respectiv, cât și celelalte cerințe specifice.  Agenția Națională pentru Siguranța Alimentelor, fiind autoritatea de control în domeniul dat, va efectua monitorizarea plasării pe piață a vinurilor peliculare, în baza următorilor indici:  - volumul de vinuri peliculare fabricate,  - volumul de vinuri peliculare comercializate,  - cât și alți indicatori considerați necesari a fi monitorizați de către Agenție. | | | | | |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea | | | | |  |
| Odată cu intrarea în vigoare a prevederilor prezentului proiect, impactul se va resimți imediat. Ca factori de performanță, se va remarca produsele plasate pe piață cu un înalt nivel de calitate și sigure pentru consumatori.  Menționăm că, aprobarea acestui act este cerută de mediul de afaceri, cât și organismele de certificare, și va fi binevenită întru buna organizare și desfășurare a activității acestora.  Evaluarea impactului se va efectua în baza indicatorilor propuși spre monitorizare, indicați în sub compartimentul b), prin evoluția acestor indici. | | | | | |
| **6. Consultarea** | | | | | |
| a) Identificați principalele părţi (grupuri) interesate în intervenţia propusă | | | | |  |
| Principalele părți interesate în promovarea prezentului proiect pot fi:   * agenții economici   Agenții economici vor fi principalii beneficiari interesați în promovarea proiectului respectiv, urmare căreia li se va crea condiții mai bune de lucru la toate etapele de fabricare a produselor respective, cât și comercializarea acestora.   * consumatorii   Obligativitatea respectării unor cerințe de bază pentru produsele nominalizate va avea un impact pozitiv asupra consumatorului, deoarece se va exclude riscul consumării unor produse nesigure, ba chiar mai mult, ducerea în eroare privind însăși calitatea produsului consumat.   * autoritățile statului   Pentru promovarea opțiunii propuse sunt interesate mai multe entități, cele mai importante fiind autoritățile statului, precum Ministerul Agriculturii și Industriei Alimentare și Agenția Națională pentru Siguranța Alimentelor, implicate nemijlocit în protejarea consumatorului și crearea condițiilor de activitate agenților economici.   * organismele de certificare   Organismele de certificare vor beneficia de un cadru normativ bine definit ce va permite o bună organizare și desfășurare a activității. | | | | | |
| b) Explicați succint cum (prin ce metode) s-a asigurat consultarea adecvată a părţilor | | | | |  |
| Intervenția propusă inițial a fost consultată cu IP „Oficiul Național al Viei și Vinului”, IP „Laboratorul central de testare a băuturilor alcoolice/nealcoolice și a produselor conservate” și SA „Vinuri-Ialoveni” fiind organizate un șir de consultări sub formă de scrisori electronice și întâlniri.  În vederea efectuării consultării publice, anunțul privind inițierea proiectului propus a fost plasat pe pagina [www.particip.gov.md](http://www.particip.gov.md/), la data de 27.04.2023 (<https://particip.gov.md/ro/document/stages/anunt-privind-initierea-elaborarii-proiectului-hotararii-cu-privire-la-modificarea-regulamentului-privind-organizarea-pietei-vitivinicole-aprobat-prin-hotararea-guvernului-nr-3562015/10404>), fiind acordat termenul de 13.05.2023 pentru comentarii și propuneri.  Prezentul act de Analiză a impactului de reglementare, va fi plasat pentru comentarii și propuneri, pe pagina [www.particip.gov.md](http://www.particip.gov.md/) odată cu transmiterea spre examinare Grupului de lucru al Comisiei de stat pentru reglementarea activității de întreprinzător.  După avizarea de către Grupul de lucru al Comisiei de stat pentru reglementarea activității de întreprinzător a prezentei analize și proiectului propus, acestea vor fi transmise Cancelariei de Stat.  După examinare în cadrul ședinței Secretarilor generali de Stat și înregistrării proiectului propus, se preconizează consultarea oficială a acestuia, sub formă de avizări ale acestora și organizarea dezbaterilor pe marginea obiecțiilor în cadrul ședințelor publice, cu autoritățile publice centrale de specialitate, organele de stat abilitate și cu reprezentanții sectorului privat.  Comentariile, obiecţiile şi propunerile părţilor consultate, inclusiv ale operatorilor cu activități în domeniile reglementate vor fi analizate şi luate în consideraţie la îmbunătăţirea proiectului propus. | | | | | |
| c) Expuneți succint poziția fiecărei entități consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) | | | | |  |
| Rubrica dată urmează a fi completată după procedura de consultare și avizare. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 |  |  | |
| povara administrativă | | 0 |  |  | |
| fluxurile comerciale și investiționale | | 0 |  |  | |
| competitivitatea afacerilor | | +1 |  |  | |
| activitatea diferitor categorii de întreprinderi mici și mijlocii | | 0 |  |  | |
| concurența pe piață | | +1 |  |  | |
| activitatea de inovare și cercetare | | 0 |  |  | |
| veniturile și cheltuielile publice | | 0 |  |  | |
| cadrul instituțional al autorităților publice | | 0 |  |  | |
| alegerea, calitatea și prețurile pentru consumatori | | +1 |  |  | |
| bunăstarea gospodăriilor casnice și a cetățenilor | | 0 |  |  | |
| situația social-economică în anumite regiuni | | 0 |  |  | |
| situația macroeconomică | | 0 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | 0 |  |  | |
| nivelul de salarizare | | 0 |  |  | |
| condițiile și organizarea muncii | | +1 |  |  | |
| sănătatea și securitatea muncii | | 0 |  |  | |
| formarea profesională | | 0 |  |  | |
| inegalitatea și distribuția veniturilor | | 0 |  |  | |
| nivelul veniturilor populației | | 0 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | 0 |  |  | |
| diversitatea culturală și lingvistică | | 0 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | +2 |  |  | |
| nivelul criminalității și securității publice | | 0 |  |  | |
| accesul și calitatea serviciilor de protecție socială | | 0 |  |  | |
| accesul și calitatea serviciilor educaționale | | 0 |  |  | |
| accesul și calitatea serviciilor medicale | | 0 |  |  | |
| accesul și calitatea serviciilor publice administrative | | 0 |  |  | |
| nivelul și calitatea educației populației | | 0 |  |  | |
| conservarea patrimoniului cultural | | 0 |  |  | |
| accesul populației la resurse culturale și participarea în manifestații culturale | | 0 |  |  | |
| accesul și participarea populației în activități sportive | | 0 |  |  | |
| discriminarea | | 0 |  |  | |
| alte aspecte sociale | | 0 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  | |
| calitatea aerului | | 0 |  |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  | |
| biodiversitatea | | 0 |  |  | |
| flora | | 0 |  |  | |
| fauna | | 0 |  |  | |
| peisajele naturale | | 0 |  |  | |
| starea și resursele solului | | 0 |  |  | |
| producerea și reciclarea deșeurilor | | 0 |  |  | |
| utilizarea eficientă a resurselor regenerabile și neregenerabile | | 0 |  |  | |
| consumul și producția durabilă | | 0 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| - | | | | | |